OpenLLM-France/wikimedia huggingface dataset:
# Les Santes Puelles (Talteüll)

Les Santes Puelles era un antic poble del Rosselló (Catalunya Nord), en el territori de l'actual comuna de Talteüll.
Estava situat a ponent i a prop del poble de Talteüll. En l'actualitat només hi roman, tot i que totalment refeta i tal vegada canviada d'emplaçament, la capella de les Santes Puelles.

## Bibliografia

* Ponsich, Pere. «Esglésies del Rosselló anteriors al 1300: Talteüll. Les Santes Puelles». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ Lloc on era el poble de les Santes Puelles, en els ortofotomapes de l'ING
# Les Cornelles (Erinyà)

Les Cornelles és un indret del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble d'Erinyà.
Està situat al nord-est d'Erinyà, a la cua del serrat que davalla des del Serrat del Ban cap al sud-est. La carretera local que mena a Erinyà i Serradell discorre pel peu d'aquest indret gairebé tot el tros abans d'arribar a Erinyà.

## Enllaços externs

* Institut Cartogràfic de Catalunya; cal fer dos passos d'aproximació
# Les Corts de Biosca

Les Corts de Biosca és una masia del poble de Sant Mateu de Bages, a la comarca catalana del Bages, situada a l'Espai d'Interès Natural Serra de Castelltallat. És una masia catalana de pedra amb dos cossos principals, un dels quals està compost de les corts en si, darrerament dedicada al turisme rural.

## Referències

* ↑ «Pla especial del catàleg de masies i cases rurals en sòl no urbanitzable de Sant Mateu de Bages». Generalitat de Catalunya, 01-02-2010.
* ↑ «Guia oficial d'establiments turístics». Generalitat de Catalunya. Arxivat de l'original el 2015-04-02. [Consulta: 5 març 2015].

## Enllaços externs

* Les Corts de Biosca - Lloc web oficial
# Comtat d'Apt

El comtat d'Apt fou una efímera jurisdicció feudal de Provença.
À la mort d'Hug d'Arle, el rei Conrad I d'Arle, va repartir el comtat d'Arle en tres parts una de les quals fou per Griffó I d'Apt. El 955 aquest havia mort i l'havia succeït el seu fill Griffó II. Aquest desapareix entre 955 i 967, i els seus dominis passaren a Bosó II d'Arle i Guillem d'Avinyó.
Vegeu també comtat d'Embrun

## Llista de comtes

* Griffó I 947-vers 954
* Griffó II, vers 954-960

## Referències

* Enciclopèdia catalana
* Genealogia
# Conferència de Malta

La conferència de Malta fou una reunió celebrada del 30 de gener al 3 de febrer de 1945 entre el president Franklin D. Roosevelt dels Estats Units i el primer ministre Winston Churchill del Regne Unit, a l'illa de Malta. L'objectiu de la conferència era planificar la campanya final contra els alemanys amb els caps de l'estat major combinat (els caps de l'Estat Major Conjunt dels Estats Units i el comitè de caps d'estat major britànics). Els dos líders van acordar que no era desitjable que l'Exèrcit Roig avancés per Europa central. La conferència va rebre els noms en codi ARGONAUT i CRICKET, entre d'altres.

## Participants

Entre els participants de la conferència hi havia el secretari d'estat nord-americà Edward R. Stettinius, l'ambaixador Harriman, Harry L. Hopkins, el general George C. Marshall, l'almirall Ernest J. King, l'almirall Leahy, el primer ministre Winston Churchill, el secretari britànic d'exteriors Anthony Eden, el major general Laurence S. Kuter (representant del general H.H. Arnold que no va poder assistir per malaltia), el mariscal de camp H. Maitland Wilson, el mariscal de camp sir Alan Brooke, el mariscal de l'aire sir Charles F. A. Portal, l'almirall sir A.B. Cunningham, el general sir Hastings L. Ismay i el major general Jacob.

## 30 de gener de 1945

Dimarts, 30 de gener de 1945, a les 10.00 hores, els caps de l'estat major conjunt es van reunir a Montgomery House, a Floriana. Hi eren presents el general de l'Exèrcit Marshall, l'almirall King, el major general Kuter, el tinent general Somervell, el tinent general Smith, el contraalmirall Duncan, el contraalmirall McCormick, el general major Bull, el general major Hull, el general major Wood, el general major Anderson, el general de brigada Loutzenheiser, el general de brigada Lindsay, el capità McDill, el coronel Peck, el coronel Dean i el coronel Lincoln.
Les actes mostren que van treballar sobre els temes a tractar a la propera Conferència d'estats majors entre Estats Units i Anglaterra, es va fer una revisió global de l'enviament de carregaments i es va discutir l'estratègia al nord-oest d'Europa.
Si bé la conferència va començar el 30 de gener de 1945, Roosevelt no va arribar fins al 2 de febrer, l'últim dia de la conferència.

## Referències

* 1 2 3 United States Department of State Foreign relations of the United States. Conferences at Malta and Yalta, 1945 Washington, D.C.: U.S. Government Printing Office, 1945 lxxviii, 1032 p., [11] p. of plates : ill., folded maps (1 col.) : 24 cm.
# Comtat d'Aragó

El Comtat d'Aragó es va originar, a inicis del segle ix, en una franja muntanyenca al Pirineu central, que comprenia les valls d'Ansó, Hecho i Canfranc. Va néixer com un interès manifest de la dinastia franca dels carolingis de protegir la seva frontera meridional dels possibles atacs musulmans.
Encara que, al principi, va estar sota la tutela dels reis francs, a mesura que anava estenent-se per la conca alta del riu Gàllego, es va desprendre de l'empara carolíngia i es va anar acostant als reis de Pamplona (més tard, reis de Navarra).
El primer comte documentat és el noble franc Oriol d'Aragó, vers el 809. Una primera dinastia franca arribarà fins a Andregot Galindes, que el 925 es casà amb el rei de Navarra Garcia II Sanxes I i fa que el fill d'ambdós, Sanç II de Navarra dugui ja els títols de rei de Navarra i comte d'Aragó, a partir del 970.
Aquests títols aniran units fins a l'any 1035, quan el testament de Sanç III de Navarra divideix aquestes terres entre els seus fills. Tot i que Ramir I va heretar Aragó amb títol de comte supeditat a la corona de Navarra, va lluitar per aconseguir la seva independència, i es convertí en el primer rei d'Aragó.
El fill d'aquest, Sanç I d'Aragó i Pamplona, i el seu net Pere I d'Aragó, aconsegueixen que Aragó entri a formar part dels estats occidentals amb títol de regne; tanmateix, es considera Ramir I com el primer rei de la dinastia aragonesa del Regne d'Aragó.

## Referències

* 1 2 «Comtat d'Aragó». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Llista de comtes d'Aragó
* Aragó
* Regne d'Aragó
# Strand (Noruega)

Strand és un municipi situat al comtat de Rogaland, Noruega. Té 12.464 habitants (2016) i la seva superfície és de 218,14 km². El centre administratiu del municipi és el poble de Jørpeland.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 24 desembre 2016].

## Enllaços externs

* Strand - Lloc web oficial
# Kryptopterus geminus

Kryptopterus geminus és una espècie de peix de la família dels silúrids i de l'ordre dels siluriformes que es troba als rius Mekong i Chao Phraya.
Els mascles poden assolir els 17,1 cm de llargària total.

## Referències

* 1 2 FishBase (anglès)
# Piula del Petxora

La piula del Petxora (Anthus gustavi) és una espècie d'ocell de la família dels motacíl·lids (Motacillidae) que cria en boscos boreals, tundra i zones empantanegades del nord de Rússia, des del riu Petxora cap a l'est, fins a l'estret de Bering, Kamtxatka i les illes del Comandant. Passa l'hivern a Borneo, Sulawesi, Filipines i altres illes de la zona.

## Referències

* ↑ «piula». Diccionari de la llengua catalana de l'IEC. Institut d'Estudis Catalans.
# Pudinga

La pudinga en petrografia és un conglomerat d'elements arrodonits, el nom comú és pedra avellanada o avellanat. És un tipus de roca sedimentària. Es forma quan còdols, provinents de vegades del jaç d'un riu o d'una platja, són cementats junts mitjançant sílice que fa de matriu d'unió. La roca formada és molt dura i resistent al desgast. S'utilitza com a pedra d'afilar i per a la construcció d'edificis. Els còdols que conté són generalment de pedrenyal, i tant aquests com la matriu estan fets de sílice. La paraula prové del francès, d'una adaptació feta al segle xvii de l'anglès puddingstone, que vol dir «pedra que sembla un púding», igual com el nom comú català d'«avellanat». Es pot utilitzar per la construcció de parets en sec. Quan el conglomerat s'ha fet de cairells trencats no arrodonits es parla de bretxa.
Una gran part de la muntanya de Montserrat està feta de pudinga. El mateix procés d'erosió que va formar el massís de Montserrat on «amb serra d'or, els angelets serraren eixos turons», pot tenir efectes més dramàtiques. El 1806, una massa d'uns quaranta milions de metres cúbics de pudinga es van separar del cim del Rossberg, una muntanya de la Suïssa Central. Va destruir els pobles de Goldau, Busingen, Röthen i Lauerzés i més de quatre cents cinquanta persones van morir en el desastre causat per l'ensulsiada. La roca s'havia erosionat per acció de l'aigua, i el temps transcorregut havia fet el lloc extremadament inestable, un procés d'erosió que queda predictible i no gaire rar.

## Referències

* ↑ Pudinga a Optimot
* 1 2 «La pedra» (pdf). La Construcció de Pedra en sec. Consell de Mallorca, pàg. 4.
* ↑ «Poudingue» (en francès). Centre National de Ressources Textuelles et Lexicales (CNRTL). [Consulta: juny 2016].
* ↑ Boggs, Sam. Petrology of Sedimentary Rocks (en anglès). Cambridge University Press, 2009. ISBN 978-0-521-89716-7.
* ↑ «Principals tipus de roques segons el seu origen». Xarxa Telemàtica Educativa de Catalunya, 20-04-2000. [Consulta: juny 2016].
* ↑ «Muntanya de Montserrat». Pobles de Catalunya. [Consulta: juny 2016].
* ↑ Verdaguer, Jacint. Virolai a la Mare de Déu de Montserrat, 2013, p. 4. Arxivat 2016-09-18 a Wayback Machine.
* ↑ Reichlin, Thomas; Grundmann, André. «Goldauer Bergsturz von 1806» (en alemany), 01-01-2007. (Ensulsiada de 1806)
# Saint-Amour (Jura)

Saint-Amour és un municipi de la regió de Borgonya - Franc Comtat, departament del Jura.

## Fills il·lustres

* Jeanne Hatto (1879-1958) mezzosoprano.
# Kryptopterus hexapterus

Kryptopterus hexapterus és una espècie de peix de la família dels silúrids i de l'ordre dels siluriformes.

## Morfologia

Els mascles poden assolir els 24 cm de llargària total.

## Distribució geogràfica

Es troba des de Tailàndia fins a Indonèsia.

## Referències

* ↑ uBio (anglès)
* ↑ Bleeker P. 1858. De visschen van den Indischen Archipel. Beschreven en toegelicht. Siluri. Acta Soc. Sci. Indo-Neerl. v. 4. i-xii + 1-370.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Kuruix

Kuruix (en rus: Куруш) és un poble de la república del Daguestan, a Rússia. Segons el cens del 2010 tenia 7.327 habitants.

## Referències

* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24. [Consulta: 30 juliol 2022].
* ↑ Село Ортатюбе на карте
* ↑ «Всероссийская перепись населения 2010 года. Таблица № 11. Численность населения городских округов, муниципальных районов, городских и сельских поселений, городских и сельских населённых пунктов Республики Дагестан». Arxivat de l'original el 2013-12-24.
* ↑ Село Кандаураул на карте
# Riu Porcupine

* Per a altres significats, vegeu «Porcupine (desambiguació)».
El riu Porcupine (en anglès Porcupine River; Ch'ôonjik en gwich'in) és un afluent del riu Yukon que discurre pel territori canadenc del Yukon i l'estat d'Alaska (Estats Units).
Amb 916 km de llargada i una conca superior als 117.000 km² el riu neix a la Nahoni Range, una serralada que forma part de les muntanyes Ogilvie, al nord de Dawson City, al Yukon. El seu curs tendeix cap al nord a través de la comunitat d'Old Crow, al Yukon, per posteriorment girar cap al sud-oest, ja dins l'estat d'Alaska i desembocar al riu Yukon a Fort Yukon.
Suposadament l'assentament humà més antic d'Amèrica del Nord es trobà en una cova d'un dels seus afluents, el riu Bluefish. Un gran nombre d'ossos d'animals modificats, aparentment, per humans foren descobert a les coves Bluefish. Aquests ossos han estat datats de fa 25.000 a 40.000 anys per la datació del carboni; milers d'anys abans del que s'accepta com el primer assentament humà a Amèrica del Nord.

## Afluents

* Miner river
** Fishing Branch
* Bell River
** Eagle River
** Rock River
* Driftwood River
* Old Crow River
* Bluefish River
* Coleen River
* Black River
** Wood River
** Bear Mountain Creek
** Mountain Creek
* Chandalar Creek
* Sheenjek River
** Sheenjek River East Fork
** Koness River
** Eskimo Creek

## Referències

* ↑ Holton, Gary. «Alaska Native Language Archive: Alaska Place Names». University of Alaska Fairbanks, 16-07-2013. [Consulta: 3 novembre 2013].
* 1 2 Jettmar, Karen. The Alaska River Guide: Canoeing, Kayaking, and Rafting in the Last Frontier. 3a edició. Birmingham, Alabama: Menasha Ridge Press, 2008, p. 132–34. ISBN 978-0-89732-957-6.
# Roger Vilà Padró

Roger Vilà Padró (Sentmenat, Vallès Occidental, 5 de juny de 1968) és un escriptor i filòleg català. Llicenciat en filologia catalana per la Universitat de Barcelona, treballa de tècnic de normalització lingüística al Servei de Català de la Selva i Santa Coloma de Farners (CPNL).
Tot i que mai no ha deixat d'escriure, no és fins a l'any 2013 que publica la seva primera obra, la novel·la Marges, fruit d'un llarg procés d'elaboració. Anteriorment, havia publicat alguns poemes de manera esparsa i el relat «Sant Ofici», recollit l'any 2000 dins el volum Relats on line. Després de l'aparició de la novel·la, ha publicat tres reculls de poemes: Tot esperant la riuada (2015), El pes (2017) i L'infern (2021).
Àlex Susanna va dir en un article a El Punt Avui que «Marges pot ser vista com la gran novel·la del Montsant, de tant com el territori –amb tota la seva orografia abassegadora– s'hi ha inscrit i l'ha modelat, però alhora com una gran novel·la sobre l'acte d'escriure i les dificultats que l'assetgen».
A més d'escriure, ha pres part en nombroses activitats culturals. A principis dels noranta va ser director i redactor de la Revista de Sentmenat. Posteriorment, va col·laborar amb la revista Ressò, de Santa Coloma de Farners, vila on va ser un dels fundadors del cicle Paraules Nocturnes. Des del 2016 és un dels responsables del blog de crítica literària L'Acció Paral·lela.

## Obres
### Novel·la

* 2013 Marges. Editorial Barcino.

### Poesia

* 2015 Tot esperant la riuada. Editorial 3i4.
* 2017 El pes. Godall Edicions.
* 2021 L'infern. Godall Edicions.

### Estudis literaris

* 2007 “La Musa vigatana” de Marià Torrent i Vinyas. Vitel·la edicions.

## Referències

* ↑ «Qui és qui. Índex d'autors: Vilà Padró, Roger». lletrescatalanes.cat. [Consulta: 29 juliol 2016].
* ↑ «Núvol, digital de cultura: Roger Vilà Padró».
* 1 2 Susanna, Àlex. “La novel·la del Montsant”, El Punt Avui, 7/06/2013
* ↑ Llavina, Jordi. “Tendim a dissecar-nos”, El Punt Avui, 17/05/2015
* ↑ http://www.festivalsliteraris.cat/paraules-nocturnes/ Arxivat 2016-08-07 a Wayback Machine.

## Enllaços externs

* Blog de L'Acció Paral·lela
# Kutxmozérie

Kutxmozérie (en rus: Кучмозерье) és un poble de la República de Komi, a Rússia, segons el cens del 2010 tenia 35 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Kutxerovka

Kutxerovka (en rus: Кучеровка) és un poble del krai de l'Altai, a Rússia, que el 2013 tenia 71 habitants. Pertany al districte de Lóktevski.

## Referències

* ↑ Список населённых мест Сибирского края. – Том 1. Округа Юго-Западной Сибири. – Новосибирск: Сибирский Краевой Исполнительный Комитет. Статистический отдел, 1928. – 831 с.
# Kutxuguri (Bélgorod)

* Per a altres significats, vegeu «Kutxuguri».
Kutxuguri - Кучугуры (rus) - és un poble (un khútor) de l'óblast de Bélgorod, a Rússia. El 2010 tenia 20 habitants. Pertany al districte (raion) de Rovenkí.

## Referències

* ↑ Ломакин А. В. Село Ладомировка Белгородской области Arxivat 2014-02-03 a Wayback Machine.
* ↑ «Проект «От чистоты речушек малых до чистоты души большой»». Arxivat de l'original el 2014-02-02. [Consulta: 25 gener 2014].
# L'anglès que va pujar un turó però va baixar una muntanya

L'anglès que va pujar un turó però va baixar una muntanya (títol original en anglès, The Englishman Who Went Up a Hill But Came Down a Mountain) és una pel·lícula britànica dirigida per Christopher Monger i estrenada el 1995.

## Argument

El 1917, dos cartògrafs arriben al poble de Ffynnon Garw (Font Aspre en gal·lès) enviats pel govern a elaborar el nou mapa del País de Gal·les. Els habitants de la contrada estan molt orgullosos d'un turó proper al poble, al que denominen "la primera muntanya de Gal·les". En efectuar el mesurament de l'alçada, els cartògrafs informen que no pot ser considerat una muntanya, sinó només un turó perquè li falten 15 peus per arribar als 1000 necessaris. Tot el poble s'uneix per a resoldre aquest inconvenient.

## Repartiment

* Hugh Grant (Reginald Anson)
* Tara Fitzgerald (Betty de Cardiff)
* Colm Meaney (Morgan el Cabra)
* Ian McNeice (George Garrad)
* Ian Hart (Johnny el Traumatitzat)
* Kenneth Griffith (Mossen Jones)
* Tudor Vaughn (Thomas Twp)
* Hugh Vaughn (Thomas Twp, també)

## Referències

* ↑ Títol català
* ↑ «The Englishmen who went up» (en anglès). The New York Times.
# Robert Alan Aurthur

Robert Alan Aurthur (10 de juny de 1922 – Nova York, 20 de novembre 1978) va ser un guionista, director i productor de cinema estatunidenc.

## Primers anys

Es va criar a Freeport, va ser estudiant premeditat a la Universitat de Pennsilvània. Una vegada que va esclatar la Segona Guerra Mundial, va marxar per unir-se als marines.

## Televisió

En els primers anys de la televisió, va escriure per a Studio One després va escriure episodis de Mister Peepers (1952–53). Va escriure peces de televisió èr Campbell Playhouse (1954), Justice (1954), Goodyear Television Playhouse (1953–54) i Producers' Showcase (1955). Una de les seves quatre obres de 1951-55 per a Philco Television Playhouse va ser la nominada als Emmy A Man Is Ten Feet Tall (1955), amb Don Murray i Sidney Poitier, que va ser adaptada dos anys després com a pel·lícula teatral, Edge of the City (1957) amb Poitier i John Cassavetes.
Va escriure dues teleobrse per Playhouse 90. Una d'elles, A Sound of Different Drummers (3 d'octubre de 1957), era tan semblant a Fahrenheit 451 de Ray Bradbury que aquest el va demandar. Aurthur apareix amb Merle Miller en un documental de David Susskind de 2012 sobre el president Truman titulat Give 'em Hell, Harry, afirmant: "Entrar en un Howard Johnson va ser prou dolent, però amb un president!" Van discutir amb George Marshall, Dwight Eisenhower, i Richard Nixon, així com les seves observacions sobre el respecte de Truman per Marshall.

## Pel·lícules

Després de 1957, va continuar escrivint guions. Va ser un dels guionistes de Spring Reunion (1957), smn un notable darrer paper de Betty Hutton, seguit de Warlock (1959), i la seva anterior associació amb Cassavetes va conduir a contribucions de guió al debut en la direcció de l'actor amb Shadows (1959). Després d'una contribució no acreditada a Lilith (1964), va escriure el guió de Grand Prix (1966) de John Frankenheimer.
Va escriure i dirigir The Lost Man (1969) sobre un militant negre (Sidney Poitier). També va escriure i produir All That Jazz (1979), va rebre dues nominacions pòstumes a l'Acadèmia.

## Vida personal

Aurthur va servir al Cos de Marina dels Estats Units durant la Segona Guerra Mundial. Va ser el primer marit de l'actriu Beatrice Arthur, que també va servir als Marines; es van divorciar el 1950 i no van tenir fills. Va utilitzar una variació del seu cognom com a nom professional.

## Mort

Aurthur va morir de càncer de pulmó a la ciutat de Nova York, amb 56 anys.

## Referències

* 1 2 Canby, Vincent. «All That Jazz (1979) The Screen: Roy Scheider Stars in 'All That Jazz':Peter Pan Syndrome». The New York Times, 20-12-1979.
* ↑ «Robert A. Aurthur, 56 Years Old, A Leading Writer and Producer». NY Times, 21-11-1978 [Consulta: 15 febrer 2019].
* ↑ https://www.amazon.com/Give-em-Hell-Harry-Truman/dp/B079XZQJV7/ref=sr_1_5?keywords=David+Susskind&qid=1550808915&s=instant-video&sr=1-5
* ↑ Thesmokinggun.com

## Enllaços externs

* Robert Alan Aurthur Arxivat 2011-08-20 a Wayback Machine. a la BFI
# La Grange (Wyoming)

La Grange és una població dels Estats Units a l'estat de Wyoming. Segons el cens del 2000 tenia 332 habitants.

## Demografia

Segons el cens del 2000, La Grange tenia 332 habitants, 86 habitatges, i 57 famílies. La densitat de població era de 337,3 habitants/km².
Dels 86 habitatges en un 31,4% hi vivien nens de menys de 18 anys, en un 58,1% hi vivien parelles casades, en un 9,3% dones solteres, i en un 32,6% no eren unitats familiars. En el 29,1% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,4.
Per edats la població es repartia de la següent manera: un 21,7% tenia menys de 18 anys, un 39,8% entre 18 i 24, un 16,9% entre 25 i 44, un 10,5% de 45 a 60 i un 11,1% 65 anys o més.
L'edat mediana era de 22 anys. Per cada 100 dones de 18 o més anys hi havia 100 homes.
La renda mediana per habitatge era de 18.750 $ i la renda mediana per família de 27.917 $. Els homes tenien una renda mediana de 16.875 $ mentre que les dones 11.250 $. La renda per capita de la població era de 8.056 $. Entorn del 28,3% de les famílies i el 24,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Grange». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- La Grange». American Fact Finder. Oficina del Cens dels Estats Units, 12-01-2010.